ועדת העבודה, הרווחה והבריאות, כנסת 17, פרוטוקול מספר 271, 2007-08-15 09:30

משה שרוני: בוקר טוב.

משה שרוני: אני פותח את הישיבה.

משה שרוני: תקנות המהנדסים והאדריכלים (תנאים לרישוי), התשס"ז-2006.

משה שרוני: משרד התמ"ת.

חנה טירי: התקנות שבנדון אושרו בוועדת העבודה ב-26 ביוני.

חנה טירי: אנחנו חזרנו רק לגבי סעיף התחילה, שזאת תקנה 12.

חנה טירי: הסיבה שאנחנו מבקשים לשנות את סעיף התחילה היא, שמאחר שהרשם ערוך עם אמות המידה, לפחות לגבי - - -

משה שרוני: הוא ערוך ומוכן?

חנה טירי: כמעט ערוך וכמעט מוכן.

חנה טירי: הוא תכף יפרט, הרשם יושב פה.

חנה טירי: ומכיוון שתקנת התחילה הקבועה היום בעצם אומרת שתחילתן של התקנות 180 ימים מיום פרסומן או 60 ימים מיום קביעת אמות המידה לפי תקנה (2)(ב) לפי המאוחר – זאת אומרת:

חנה טירי: לפחות חצי שנה, היינו רוצים שהתקנות ייכנסו לתוקף במועד מוקדם יותר.

חנה טירי: פירטנו ותיארנו את פסק הדין שניתן לפני חודש וחצי בערך, שקבע שאם הרשם רוצה להוסיף תנאים נוספים למי שמבקש רישיון - - -

משה שרוני: עד קריאה שנייה ושלישית.

חנה טירי: אז הוא צריך לקבוע את זה בתקנות.

חנה טירי: נכון להיום, מתוקף פסק הדין, כל מי שמבקש רישיון, הרשם צריך לבחון רק התנאים שקבועים היום בחוק, שאלה תנאים מינימליים מבחינתו של הרשם, והרשם, נכון להיום, בעצם לא יכול לבדוק כשירות אמיתית, לבדוק שבאמת מבקש הרישיון עבד בעבודה שיש לגביה - - - ונכון להיום אדם יכול לעבוד סתם במשרד אדריכלים, לא באמת לעבוד עניינית בעבודה המקצועית, ולהיות זכאי לקבל רישיון, מכוח פסק הדין.

חנה טירי: מאחר שמדובר בנושא בטיחותי מדרגה ראשונה, היינו רוצים להכניס את התקנות לתוקף במועד מוקדם יותר.

איתי עצמון: מתי אמות המידה אמורות להיות מוכנות?

אברהם מונל: אמות המידה מוכנות כבר בשני תחומים.

אברהם מונל: בעניין של אדריכלות והנדסת מבנים.

אברהם מונל: בקרוב נוכל לפרסם אותן.

איתי עצמון: באילו ענפים?

אברהם מונל: מדובר על ענף אדריכלות, שזה הענף הפרובלמטי – גם אדריכלות נוף, שזה שולי לגמרי.

משה שרוני: זה לא שולי כל כך אדריכלות נוף.

משה שרוני: אין לנו הרבה כאלה.

אברהם מונל: סליחה, אתה צודק.

אברהם מונל: שולי מבחינת הפונים.

אברהם מונל: כמות הפונים היא קטנה מאד.

אברהם מונל: לכן – גם לגבי זה, וגם לגבי הנדסה אזרחית, הנדסת מבנים.

אברהם מונל: לשלושת התחומים האלה אמות המידה יפורסמו.

שירה ברנד: רציתי רק לדעת אם זה כבר עבר דיון במועצת ההנדסה והאדריכלות.

אברהם מונל: לכן אמרתי כמעט.

אברהם מונל: בשניים בספטמבר אמורה המועצה להתכנס ולאשר את התקנות.

אברהם מונל: לכן אני לא אפרסם אותן לפני השניים בספטמבר, כי זה המועד שהם יישבו.

איתי עצמון: מה התיקון שאתם מציעים?

חנה טירי: אנחנו מציעים, במקום לומר 180 ימים מיום פרסומן או 60 ימים לפי המאוחר, לקבוע תחילתן של תקנות אלה מיום פרסומה ברשומות של הודעה על קביעת אמות המידה המקצועיות ופרסומן באתר האינטרנט, כאמור בתקנה (2)(ג) – זה הנוסח שהיה של הוועדה.

חנה טירי: אנחנו מבקשים להוסיף עוד כמה מילים.

חנה טירי: אני אקריא את הנוסח המתוקן: "תחילתן של תקנות אלה ביום פרסומה ברשומות של הודעה על קביעת אמות מידה מקצועיות לגבי כל ענף או מדור לפי העניין – זו התוספת – ופרסומן באתר האינטרנט כאמור בתקנה (2)(ג).

חנה טירי: מה בעצם רצינו לבוא ולומר פה?

חנה טירי: רצינו לקבוע תחילה מיידית עד כמה שניתן.

חנה טירי: כמובן, לשמור באמת על השקיפות לציבור.

חנה טירי: ואמרנו, שברגע שאמות המידה יהיו מוכנות, נפרסם ברשומות הודעה שהרשם קבע אמות מידה, ונפנה את הציבור לאתר האינטרנט של המשרד.

חנה טירי: כמובן שנכון להיום תקנה (2)(ג) קובעת שאת אמות המידה הרשם יפרסם באתר האינטרנט של משרד התמ"ת, ולכן ברגע שהרשם יפרסם הודעה ברשומות שהוא קבע אמות מידה שנמצאות באתר האינטרנט, אז התקנות ייכנסו לתוקף.

משה שרוני: יש בעיות לגבי כמה ענפים בנושא זה?

משה שרוני: מבחינת הזמן?

חנה טירי: מבחינת הזמן?

חנה טירי: אז הרשם אמר שלגבי ענף האדריכלות הוא כמעט מוכן, כנ"ל לגבי הנדסת מבנים.

חנה טירי: לגבי הנדסה כימית, הנושא הזה ייקח יותר זמן.

חנה טירי: לכן ביקשנו להוסיף את התוספת "אמות מידה מקצועיות לגבי כל ענף או מדור לפי העניין".

חנה טירי: הכוונה שלנו היתה שהעובדה שהרשם מתעכב קצת עם אמות המידה בנוגע להנדסה כימית, לא יעכב את אמות המידה בנוגע אדריכלות או הנדסת מבנים.

חנה טירי: לכן אם הרשם קבע כבר אמות מידה לגבי אדריכלות, לגבי אדריכלות - תהיה תחילה.

איתי עצמון: כלומר, מובן שזו ההחלטה?

איתי עצמון: בכל פעם שאמות מידה לענף מסוים מוכנות, הן יחולו על אותו ענף.

חנה טירי: כן.

חנה טירי: הכוונה לאמות המידה הראשוניות.

אריה אלדד: עד היום לא חלה חובת בחינה במקצוע אדריכלות?

משה שרוני: - - -

חנה טירי: מכיוון שהיום לפי החוק, כדי לקבל רישיון הוא צריך לעמוד בשני תנאים בסך הכל.

חנה טירי: רישום במשך שלוש שנים בפנקס של הרשם ועבודה באותו ענף.

חנה טירי: זה הכל.

חנה טירי: גם לא הוגדר בדיוק איזו עבודה ומה הוא צריך לעשות במסגרת העבודה באותו ענף.

חנה טירי: העמדה שלנו בפסק הדין ורדי לא התקבלה, ולכן אנחנו נדרשים לשינוי.

איתי עצמון: אמות המידה יכללו טפסים לאישור?

חנה טירי: כן.

חנה טירי: אלה אמות מידה מקצועיות, אבל גם בנושא התמחות - - -

איתי עצמון: כל אמות המידה הן מקצועיות.

חנה טירי: נכון.

חנה טירי: אבל כשאני מבחינה אני מתכוונת באמת גם לאמות מידה בנושא התמחות, משך ההתמחות, מה הוא צריך לעשות, הטפסים, הדיווחים – אלה דברים שאנחנו לומדים מכוח החקיקה, למשל, של חוק לשכת עורכי הדין, לקחנו משם, והנושא הזה ייערך וייעשה כפי שקבעה הוועדה בתקנות.

משה שרוני: מי בעד התיקון?

משה שרוני: אין נגד, אין נמנע, אני מודה לכם.